

Lat­vi­jas Re­pub­li­kas Izglītības un zinātnes mi­nis­tri­ja

Profesionālās izglītības kompetences centrs

**SALDUS TEHNIKUMS**

Reģ. Nr. 4134003109

Kalnsētas ielā 24, Saldū, Saldus novadā, LV-3801, tālr.63807012, 22320309, fakss 63822682

e-pasts info@saldustehnikums.lv

**Iekšējās kārtības noteikumi izglītojamajiem**

Saldū

2017. gada 19. janvārī Nr.1.8

*Izdoti saskaņā ar Valsts pārvaldes iekārtas 72.panta 1.daļu*

1. **Vispārīgie jautājumi**

### 1. Saldus tehnikuma (turpmāk –tehnikums) iekšējās kārtības noteikumi izdoti, ievērojot Izglītības likumu ,Profesionālās izglītības likumu, Bērnu tiesību aizsardzības likumu, Ministru kabineta noteikumus, Skolas nolikumu un Fizisko personu datu aizsardzības likumu.

2. Noteikumi nosaka izglītojamo uzvedību skolā, tās teritorijā un izglītības iestādes organizētajos pasākumos.

3. Izglītojamos, kuri dzīvo mācību laikā dienesta viesnīcā, iekšējo kārtību un rīcību nosaka Dienesta viesnīcas iekšējās kārtības noteikumi.

4. Uzvedību praktisko mācību darbnīcās nosaka „Iekšējās kārtības noteikumi mācību darbnīcās”, uzvedību sporta zālē nosaka “Sporta zāles iekšējās kārtības noteikumi “, uzvedību un bibliotēkas izmantošanas nosacījumus nosaka “Bibliotēkas reglaments “, uzvedību dienesta viesnīcā nosaka „Dienesta viesnīcas iekšējās kārtības noteikumi”.

5. Iekšējās kārtības noteikumu ievērošana nodrošina izglītojamo drošību un to tiesību ievērošanu.

6. Izglītojamos iepazīstina ar iekšējās kārtības noteikumiem, drošības noteikumiem, darba aizsardzības instrukcijām, evakuācijas plānu un sanitāri higieniskām prasībām likumā noteiktajā kārtībā.

7. Izglītojamie ar šiem noteikumiem tiek iepazīstināti mācību gada sākumā, iepazīšanos apstiprinot ar savu parakstu. Izglītojamos, kuri iestājas mācību gada laikā, ar noteikumiem iepazīstina iestāšanās brīdī.

1. **Izglītojamo darba organizācija**

8. Izglītojamo teorētiskās un praktiskās mācības notiek skolas ēkās un telpās, ievērojot noteikus drošības pasākumus.

9. Mācību stundu skaitu, prakses ilgumu, eksāmenus nosaka IZM apstiprinātās, licencētās izglītības programmas.

10. Tehnikumā ir noteikta piecu dienu darba nedēļa.

11. Tehnikums strādā vienā maiņā:

11.1. Skola darbu sāk plkst.8.00;

11.2. Mācību nodarbības pirmdien, otrdien, trešdien, ceturtdien sākas plkst. 08.30; piektdienās plkst. 08.00.

11.3. Mācību darbs notiek pēc semestra stundu saraksta.

11.4. Izmaiņas mācību stundu sarakstā tiek veiktas līdz iepriekšējās nedēļas ceturtdienai plkst. 11.00.

11.5. Vienas mācību stundas ilgums ir 40 minūtes.

11.6. Stundas notiek precīzi pēc mācību stundu saraksta, kurā norādīts mācību priekšmets, stundas norises laiks un pedagoga uzvārds. Stundu saraksts atrodas 1. stāva vestibilā (turpmāk – informācijas stends) un elektroniskajā vidē.

11.7. Pieļaujamas stundu izmaiņas, par to informējot izglītojamos vienu dienu iepriekš. Stundu izmaiņas izdara izglītības metodiķis un atzīmē stundu sarakstā elektroniskajā vidē.

12. Stundās izglītojamie strādā pedagoga noteiktā režīmā, aktīvi piedalās mācību procesā, iesniedz savus priekšlikumus pedagogam, kursa audzinātājam, administrācijai vai izglītojamo pašpārvaldei.

13. Mācību stundas sākas noteiktā laikā. Izglītojamajiem jāievēro mācību stundu sākuma un beigu laiki.

14. Interešu izglītības pulciņi, ārpusmācību pasākumi, konsultācijas notiek no stundām brīvajā laikā, saskaņojot ar skolas administrāciju, pēc nodarbību saraksta, kurš ievietots informācijas stendā un e- vidē.

15. Stundu laikā obligāti jāizslēdz mobilais tālrunis vai citi tehnoloģiju un sakaru līdzekļi.

16. Starpbrīdī izglītojamie pārvietojas uz to mācību telpu, ēku, kurā notiks nākamā mācību stunda.

17. Īpašā gadījumā izglītojamais var atstāt skolu pirms noteiktā stundu beigu laika ar kursa audzinātāja, administrācijas vai medmāsas atļauju.

18. Visi izglītojamie, kuri kavējuši mācību stundas, iesniedz kursa audzinātājam kavējumu attaisnojošu dokumentu (ārsta izziņu vai vecāku rakstisku paskaidrojumu par kavējumiem līdz trim dienām). Visi kavējumi tiek fiksēti elektroniskajā žurnālā.

19. Par stundu kavējumu attaisnotiem iemesliem tiek uzskatīti:

19.1. izglītojamo slimība, apstiprināta ar noteikta parauga medicīnisko izziņu;

19.2. savlaicīgi saskaņota administrācijas atļauja nodarbību neapmeklēšanai;

19.3. ārkārtējs notikums ģimenē, kas apstiprināts ar vecāku rakstisku vai mutisku paziņojumu kursa audzinātājam.

20. Pēc ienākšanas klasē katrs izglītojamais ieņem savu mācību vietu. Izglītojamie, kuri nokavējuši stundas sākumu, atvainojas par stundas traucējumu un ar pedagoga atļauju apsēžas savā mācību vietā.

21. Izglītojamajiem vai viņu vecākiem ir pienākums informēt izglītības iestādes medicīnisko personālu vai kursa audzinātāju, ja ārsts izglītojamajam ieteicis veikt izmaiņas fiziskajās nodarbībās.

22. Ja izglītojamajam ir radušās veselības problēmas un viņu ārsts atbrīvojis no sporta nodarbībām uz 6 mēnešiem vai visu mācību gadu, atbrīvojuma zīme jāiesniedz sekretariātā.

23. Izglītojamo sasniegumi- zināšanas, prasmes un iemaņas tiek vērtētas 1- 10 ballu sistēmā.

24. Skolotājam ir tiesības izlikt vērtējumu izglītojamam par mācību procesā iegūtajām zināšanām, iemaņām, bet izglītojamā uzvedība netiek vērtēta ar atzīmi. Tas attiecas arī uz nokavētajām stundām.

25. Izglītojamiem, kuri nav pildījuši stundā paredzēto pārbaudes darbu, tiek dots laiks divas nedēļas pārbaudes darba veikšanai. Ja tas netiek izdarīts, izglītojamais saņem vērtējumu „i”.

26. Mācību sasniegumu vērtējumus atspoguļo mācību nodarbību elektroniskajā žurnālā.

27. Liecību, izdrukātu no e- klases, izglītojamajam izsniedz divas reizes mācību gadā- katra semestra beigās.

28. Profesionālās vidējās izglītības iegūšanai izglītojamie kārto valsts pārbaudes darbus četros vispārizglītojošos mācību priekšmetos un profesionālās kvalifikācijas eksāmenu.

29. Jautājumu par izglītojamo, kuram ir n/v (nav vērtējums) mācību vērtējums kādā mācību priekšmetā, praktiskajās mācībās, praksē, pārcelšanu nākamajā kursā izskata skolas pedagoģiskā padome un lemj par pēcpārbaudījumu noteikšanu, kuru sekmīga nokārtošana vai vērtējums ne mazāk kā 3 ir nosacījums izglītojamā pārcelšanai nākamā kursā. Lēmumu par pēcpārbaudījumu kārtošanu noformē ar skolas direktora rīkojumu. Ņemot vērā pēcpārbaudījumu rezultātus, lēmumu par izglītojamā pārcelšanu noformē ar skolas direktora rīkojumu.

30. Ja izglītojamais apmeklējis ne mazāk kā 50 % no semestra paredzētā stundu skaita, tiek izlikts vērtējums. Ja nokavētas vairāk kā 50% no semestra paredzētā stundu skaita, izglītojamam jākārto ieskaite par noteikto laika periodu.

31. Par stundas beigām paziņo pedagogs, pēc kā izglītojamie sakārto savu mācību vietu un atstāj nodarbību telpu

32. Izglītojamie ir atbildīgi par savas mācību vietas, skolas inventāra un telpu saglabāšanu, tīrību un kārtību. Ja kāds inventāra priekšmets ir nozudis vai sabojāts, izglītojamais par to informē mācību priekšmeta pedagogu vai kursa audzinātāju. Ja skolas inventārs ir sabojāts vai zudis izglītojamā rīcības rezultātā, izglītojamais personīgi vai ar vecāku palīdzību novērš radītās sekas, vai atlīdzina zaudējuma vērtību

33. Izglītojamie tehnikumā ierodas tīrā un sakoptā apģērbā, kas atbilst vispārpieņemtajām lietišķā stila normām. Uz praktiskajām mācībām jāierodas profesijai piemērotā spectērpā.

34. Svētku dienās un uz eksāmeniem izglītojamie ierodas, ģērbušies pasākumam atbilstošā apģērbā.

35. Priekšlikumiem un atsauksmēm par mācību un ārpusmācību darbu skolā paredzēta ierosinājumu kastīte skolas galvenajā ēkā.

36. Administrācijas norīkotās dežūras skolā organizē kursa audzinātājs.

37. Tehnikumā darbojas medpunkts. Medpunkta darba laiks 08.00- 14.00.

38. Tehnikumā strādā bibliotēka un lasītava. Bibliotēkas darba laiks pirmdien, otrdien, trešdien, ceturtdien no plkst. 10.00-19.00, piektdienās no plkst. 09.00- 13.00.

39. Tehnikumā darbojas ēdnīca no plkst. 08.00 – 13.30.

40. Uz Tehnikuma ēdnīcu izglītojamie dodas noteiktā starpbrīdī, pirms ēšanas mazgājot rokas.

41. Izglītojamajiem jāievēro darba aizsardzības, ugunsdrošības un elektrodrošības prasības. Ar attiecīgajām instrukcijām izglītojamos iepazīstina kursa audzinātājs, priekšmetu skolotāji un citas amatpersonas.

42. Ekstremālas situācijas gadījumā skolas dežurants zvana nepārtrauktu zvana signālu, pēc kura tiek veikta izglītojamo evakuācija saskaņā ar evakuācijas plānu un drošības noteikumiem.

43. Sadzirdot nepārtrauktu zvana signālu, nekavējoties jāatstāj telpas un jāpulcējas skolas teritorijā pie drošības zīmes „ pulcēšanās vieta” tuvumā un jāpilda atbildīgā koordinatora par drošu evakuāciju norādījumiem.

44. Ja izglītojamais cietis nelaimes gadījumā, tad par šo gadījumu tiek informēta skolas administrācija un darba drošības speciālists, cietušajam tiek organizēta neatliekamā medicīniskā palīdzība.

45. Pirms mācību ekskursijas, prakses, vai praktisko mācību norises ārpusskolas, sporta un kultūras pasākumos atbildīgais pedagogs instruē izglītojamos. Atbildīgais pedagogs veic ierakstus instruktāžas žurnālā un izglītojamie parakstās par noteikumu ievērošanu.

46. Izglītojamajiem nav atļauts ievest Tehnikuma telpās nepiederošas personas (izņemot gadījumus, ko īpaši nosaka Tehnikuma administrācija).

47. Tehnikuma organizētie pasākumi tiek fotografēti un filmēti. Materiāli var tikt izmantoti mācību iestādes labās prakses, tradīciju un sasniegumu atspoguļošanai.

48. Visi masu pasākumi skolā jābeidz ne vēlāk kā līdz 22.00.

49. Izglītojamajiem Tehnikumā, dienesta viesnīcā un citās skolas ēkās aizliegts ienest priekšmetus, materiālus, vielas, kas apdraud paša izglītojamā vai citu dzīvību, veselību un kuras nav nepieciešamas mācību procesā.

50. Izglītojamajiem kategoriski aizliegts Tehnikumā un tā teritorijā kā arī iestādes organizētajos pasākumos smēķēt, ienest, glabāt, lietot un izplatīt alkoholiskos dzērienus, narkotiskās, psihotropās vai citas apreibinošas vielas, iegādāties un lietot gāzes pistoles, šaujamieročus un aukstos ieročus.

**III. Izglītojamo pienākumi**

51. Izglītojamajam ir pienākums:

51.1. ievērot Skolas Nolikumu un Iekšējās kārtības noteikumus, ar savu rīcību nediskreditēt izglītības iestādi;

51.2. ar cieņu izturēties pret Latvijas valsti, tās Satversmi, vēsturi, sabiedrību, valsts simboliem un latviešu valodu;

51.3. apzinīgi un sistemātiski apmeklēt Tehnikumu, mācīties un gatavoties mācību stundām un nodarbībām;

51.4. ievērot pedagogu, izglītojamo un citu personu tiesības un intereses;

51.5. nepieļaut emocionālu un fizisku vardarbību;

51.6. neapdraudēt savu un citu personu veselību, drošību un dzīvību;

51.7. būt pieklājīgam izglītības iestādē un ārpus tās;

51.8. atrasties izglītības iestādē iekšējās kārtības noteikumiem atbilstošā apģērbā;

51.9. piedalīties izglītības iestādes vides uzkopšanā un sakārtošanā.

51.10. uzturēt kārtībā koplietošanas un mācību telpas;

51.11. rūpēties par savu veselību, tajā skaitā ievērot personīgo higiēnu.

51.12. izpildīt Tehnikuma darbinieku likumiskās prasības;

51.13. ievērot drošības noteikumus Tehnikumā un ārpus tās;

51.14. nekavējoties informēt Tehnikuma darbiniekus, ja izglītojamais kādas personas darbībā saskata draudus savai vai citu personu drošībai;

51.15. iepazīties ar Tehnikumā izvietotajiem evakuācijas plāniem, informāciju operatīvo dienestu

izsaukšanu un rīcību ekstremālās situācijās atbilstoši noteiktajai kārtībai.

52. Tehnikumā tiek noteikta izglītojamo pamudinājumu un apbalvošanas sistēma. (skat.1.pielikums)

53. Izglītojamie rūpējās par Tehnikuma iekšējo tēlu, vārda popularizēšanu, atbalsta Tehnikuma tradīcijas.

54. Izglītojamajiem jāciena pedagogi un skolas darbinieki. Izglītojamajiem ir kategoriski aizliegts traucēt mācību procesu.

55. Izglītojamajiem ir kategoriski aizliegts apvainot uz aizskart skolotāju godu un cieņu.

56. Izglītojamo, kurš neievēro Iekšējās kārtības noteikumu un drošību reglamentējošo iekšējo normatīvie aktu prasības, var disciplināri sodīt, izsakot, piezīmi, aizrādījumu vai rājienu, par piemēroto sodu informējot vecākus. Par sevišķi rupjiem pārkāpumiem, kas aizskar citu personu pamattiesības uz dzīvību, veselību, privātuma neaizskaramību u.tml., normatīvajos aktos noteiktajā kārtībā sadarbībā ar vecākiem tiek risināts jautājums par izglītojamā turpmāku izglītošanu skolā.

57. Izglītojamo materiālā un disciplinārā atbildība:

57.1. stipendijas samazināšana:

57.1.1. nesekmības un neattaisnotu kavējumu gadījumos;

57.1.2. iekšējās kārtības noteikumu pārkāpumos;

57.1.3. trīspusējā prakses līgumu noteikumu pārkāpšana;

58. Piezīmes un rājiena darbības ilgums viens kalendārais gads. Piezīmi vai rājienu, balstoties uz izglītojamā iesniegumu, var lūgt noņemt trīs mēnešus pēc to uzlikšanas. Iesniegumus izskata Pedagoģiskās padomes vai administratīvajā sanāksmē.

59. Izglītojamajiem ir tiesības iesniegt Tehnikuma administrācijai apelāciju 5 dienu laikā pēc uzliktā soda jautājuma pārskatīšanai.

**V. Izglītojamo tiesības**

60. Izglītojamajam ir tiesības uz:

60.1. valsts apmaksātu profesionālās vidējās vai arodizglītības apguvi;

60.2. mācību un audzināšanas procesā brīvi izteikt un aizstāvēt savu viedokli;

60.3. saņemt pirmo palīdzību skolā un tās organizētajos pasākumos;

60.4. iekšējās kārtības noteikumos paredzētajā kārtībā mācību procesā izmantot izglītības iestādes telpas, laboratorijas, iekārtas, aparatūru, kultūras, sporta un medicīnas objektus un inventāru, mācību grāmatas, citu mācību procesam nepieciešamo literatūru, mācību līdzekļus un elektroniskos mācību resursus, kā arī saņemt bibliotēkas un informāciju tehnoloģiju pakalpojumus;

60.5. piedalīties mācību procesa pilnveidē, izglītības iestādes padomē un noteiktajam reglamentam;

60.6. saņemt informāciju par visiem ar izglītošanos saistītiem jautājumiem klātienē un e-vidē;

60.7. saņemt izglītības dokumentu atbilstoši spēkā esošajiem MK noteikumiem;

60.8. tiesības uz netraucētu mācību darbu stundās;

60.9. attīstīt radošās spējas interešu izglītības pulciņos;

60.10. pārstāvēt skolu dažāda mēroga pasākumos, konkursos, sacensībās un olimpiādēs;

60.11. saņemt no pedagogiem savlaicīgu informāciju par ieskaitēm, pārbaudes darbiem un eksāmeniem;

60.12. domstarpību gadījumā lūgt palīdzību pedagogiem, kursa audzinātājiem, dienesta viesnīcas audzinātājiem vai skolas administrācijai;

60.13. iesaistīties starptautiskajos projektos un apmaiņas programmās;

60.14. saņemt stipendiju atbilstoši stipendiju piešķiršanas kārtībai.

60.15. uz personiskās mantas aizsardzību izglītības iestādē;

60.16. uz dzīvībai un veselībai drošiem apstākļiem izglītības iestādē un tās organizētajos pasākumos;

60.17. saņemt profilaktisko veselības aprūpi un pirmo palīdzību izglītības iestādē un tās organizētajos pasākumos.

**VI. Noslēguma jautājumi**

61. Noteikumu ievērošana ir obligāta visiem izglītojamajiem un noteikumu nezināšana neatbrīvo no atbildības par nosodāmās rīcības sekām

62. Iekšējās kārtības noteikumus grozīt un papildināt ir tiesības skolas direktoram, saskaņojot ar skolas metodisko padomi.

63. Skolas direktors ar ikreizēju rīkojumu ir tiesīgs noregulēt jautājumus, kas nav atrunāti šajos noteikumos, lai pilnvērtīgi un nepārtraukti tiktu īstenota skolas iekšējā kārtība.

64. Atzīt par spēku zaudējošu Skolas 2014. gada 1. septembra Iekšējās kārtības noteikumus izglītojamajiem.

Direktore I.Bērziņa

|  |  |  |  |
| --- | --- | --- | --- |
| Līmenis | Amatpersona | Kārtība ,kādā izskata izglītojamo apbalvošanu | Iespējamā rīcība |
| 1. | Priekšmeta pedagogs | Uzslava  Mutiska pateicība  Pateicība vecākiem  Pateicība, atzinība mācību priekšmetā  Ieraksts laureātu grāmatā | Rosina augstākiem apbalvojumiem |
| 2. | Kursa audzinātājs | Uzslava  Mutiska pateicība  Pateicība vecākiem | Rosina augstākiem apbalvojumiem |
| 3. | Direktora vietnieki | Atzinības par sasniegumiem mācību darbā, olimpiādēs, sportā, ārpusklases darbā, profesionālajos konkursos. | Rosina augstākiem apbalvojumiem |
| 4. | Direktors | Labāko izglītojamo- , viņu pedagogu, vecāku pieņemšana Mātes dienā.  Skolas iespēju izmantošana materiālo balvu piešķiršanai  Balle | Rosina augstākiem pašvaldības apbalvojumiem |
| 5. | Pedagoģiskā padomes sēde | Ieraksti Goda grāmatā  Atzinības rakstu piešķiršana | Rosina novada pašvaldību, IZM apbalvot:   1. Izlaidumā- labākos absolventus 2. Īpašos gadījumos 3. Rosina izveidot stipendijas labākajiem izglītojamajiem. |